SPRC พุ่งกระฉูดเกือบ 6% ทุบสถิติตั้งแต่เข้าตลาด
SPRC พุ่งกระฉูดเกือบ 6% ราคาทะยานทุบสถิติตั้งแต่เข้าตลาด ล่าสุด ณ เวลา 10.50 น. ราคาอยู่ที่ 13.10บาท บวก 0.70 บาท หรือ 5.65% สูงสุดที่ 13.30 บาท ต่ำสุดที่ 12.40 บาท มูลค่าซื้อขายที่ 312.31 ล้านบาท ขณะที่ดัชนีตลาดหุ้นไทยโดยรวมลบ 0.35%
18 ต.ค. 2559

ผู้สื่อข่าวรายงานว่า ราคาหุ้นบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 10.50 น. ราคาอยู่ที่ 13.10บาท บวก 0.70 บาท หรือ 5.65% สูงสุดที่ 13.30 บาท ต่ำสุดที่ 12.40 บาท มูลค่าซื้อขายที่ 312.31 ล้านบาท ขณะที่ดัชนีตลาดหุ้นไทยโดยรวมลบ 0.35% โดยราคาหุ้น SPRC ปรับตัวขึ้นทำระดับสูงสุดนับตั้งแต่เข้าจดทะเบียนในตลาดหลักทรัพย์

อย่างไรก็ตามนายวิชัย ชุณหสมบูรณ์ เจ้าหน้าที่ฝ่ายบริหาร ผู้จัดการฝ่ายการเงินและคลัง SPRC เปิดเผยว่า รายได้ของบริษัทในปีนี้จะลดลงจากปีก่อนที่มีรายได้ราว 1.79 แสนล้านบาท เนื่องจากบริษัทคาดค่าการกลั่น (GRM) เฉลี่ยในปีนี้น่าจะอยู่ในระดับ 5-7 เหรียญสหรัฐ/บาร์เรล ลดลงจากปีก่อนที่ทำได้ 10.4 เหรียญสหรัฐ/บาร์เรล ซึ่งมองว่าค่าการกลั่นน่าจะถึงจุดต่ำสุดแล้ว และน่าจะฟื้นตัวขึ้นในระยะต่อไป 